**NÁVRH**

**Dodatok č.1**

k

Všeobecne záväznému nariadeniu mesta Námestova č. 1/2021 o určení pravidiel času predaja v obchode a času prevádzky služieb

**Článok I.**

**Predmet dodatku**

1. Predmetom tohto dodatku je zmena článku II. ods. 5 a ods. 6. všeobecne záväzného nariadenia mesta Námestovo č. 1/2021 o určení pravidiel času predaja v obchode a času prevádzky služieb ( ďalej len ako „VZN č. 2/2017“)

**z pôvodného znesenia:**

***Článok II.***

***Pravidlá času predaja v obchode a času prevádzky služieb***

*5. Všeobecný prevádzkový čas* ***v interiéri*** *prevádzkarní, sa odchylne od odseku 3 tohto článku*

 *určuje v týchto prípadoch:*

* 1. *v prevádzkarňach spojených s pohostinskou/reštauračnou činnosťou, predajom a podávaním alkoholických nápojov v zóne A), v časovom rozmedzí od 06.00 hod do 23.00 hod., okrem piatka a soboty kedy sa určuje od 06.00 hod. do 02.00 hod. nasledujúceho dňa,*
	2. *v prevádzkarňach spojených s pohostinskou/reštauračnou činnosťou, predajom a podávaním alkoholických nápojov a v prevádzkarňach ktoré organizujú hudobné koncerty, diskotéky, tanečné zábavy v zóne B), v časovom rozmedzí od 06.00 hod do 23.00 hod., okrem piatka a soboty kedy sa určuje od 06.00 hod. do 04.00 hod. nasledujúceho dňa,*
	3. *ubytovacie služby, súkromné oslavy s uzatvorenou spoločnosťou, prevádzky čerpacích staníc a zdravotníckych služieb majú prevádzkový čas v interiéri neobmedzený.*

*6. Všeobecný prevádzkový čas* ***v exteriéri*** *formou vonkajšieho sedenia/ terasy sa odchylne*

 *od odseku 3 tohto článku určuje v týchto prípadoch*

1. *v prevádzkarňach spojených s pohostinskou/reštauračnou činnosťou, predajom a podávaním alkoholických nápojov v zóne A), v časovom rozmedzí od 06.00 hod do 22.00 hod.,*
2. *v prevádzkarňach spojených s pohostinskou/reštauračnou činnosťou, predajom a podávaním alkoholických nápojov a v prevádzkarňach ktoré organizujú hudobné koncerty, diskotéky, tanečné zábavy v zóne B), v časovom rozmedzí od 06.00 hod do 22.00 hod., okrem piatka a soboty kedy sa určuje od 06.00 hod. do 24.00 hod..*

**na nové znenie:**

***Článok II.***

***Pravidlá času predaja v obchode a času prevádzky služieb***

*5. Všeobecný prevádzkový čas* ***v interiéri*** *prevádzkarní, sa odchylne od odseku 3 tohto článku*

 *určuje v týchto prípadoch:*

1. *v prevádzkarňach spojených s pohostinskou/reštauračnou činnosťou, predajom a podávaním alkoholických nápojov a v prevádzkarňach ktoré organizujú hudobné koncerty, diskotéky, tanečné zábavy v zóne A) a v zóne B), v časovom rozmedzí od 06.00 hod do 23.00 hod., okrem piatka a soboty kedy sa určuje od 06.00 hod. do 01.00 hod. nasledujúceho dňa,*
2. *ubytovacie služby, súkromné oslavy s uzatvorenou spoločnosťou, prevádzky čerpacích staníc a zdravotníckych služieb majú prevádzkový čas v interiéri neobmedzený.*

*6. Všeobecný prevádzkový čas* ***v exteriéri*** *formou vonkajšieho sedenia/ terasy sa odchylne*

 *od odseku 3 tohto článku určuje v týchto prípadoch*

1. *v prevádzkarňach spojených s pohostinskou/reštauračnou činnosťou, predajom a podávaním alkoholických nápojov v zóne A), v časovom rozmedzí od 06.00 hod do 22.00 hod.,*
2. *v prevádzkarňach spojených s pohostinskou/reštauračnou činnosťou, predajom a podávaním alkoholických nápojov a v prevádzkarňach ktoré organizujú hudobné koncerty, diskotéky, tanečné zábavy v zóne B), v časovom rozmedzí od 06.00 hod do 22.00 hod., okrem piatka a soboty kedy sa určuje od 06.00 hod. do 23.00 hod.*

**Článok II.**

**Záverečné ustanovenia**

1. Dodatok č. 1 k VZN č. 1/2021 bol schválený Mestským zastupiteľstvom v Námestove uznesením č................... dňa......................
2. Dodatok č. 1 k VZN č. 1/2021 nadobúda účinnosť v zmysle § 6 ods. 8. zákona č. 369/1990 Zb., o obecnom zriadení.

 **Milan Hubík**

 **primátor**

Zverejnené na úradnej tabuli dňa 31.08.2021